
	Әкімшілік рәсімді жүзеге асыру жөніндегі нұсқаулық

	№
	«Жеке және заңды тұлғалардың жолданымдары мен шағымдарын қарау» әкімшілік рәсімі бойынша толтырылған нұсқаулық


	1
	Әкімшілік рәсімді жүзеге асыратын әкімшілік органның атауы, лауазымды тұлғаның Т.А.Ә.
	«Жамбыл облысы әкімдігінің жер қатынастары басқармасы» КММ-і

	2
	Өтінішті қабылдау және (немесе) әкімшілік актіні шығару жөніндегі ақпараттық жүйе
	«Е-Өтініш» ақпараттық жүйесі / «Азаматтарға арналған үкімет» мемлекеттік корпорациясы / кеңсе арқылы Тараз қаласы, Желтоқсан №78 үй

	3
	Қарау нысаны
	Электрондық немесе қағаз түрінде

	4
	Әкімшілік органның жұмыс кестесі
	Дүйсенбі – Жұма, 09:00 – 18:30 (түскі үзіліс: 13:00 – 14:30). Демалыс күндері: сенбі, жексенбі және мереке күндері.

	5
	Әкімшілік рәсімді жүзеге асыруды реттейтін нормативтік құқықтық акт
	ҚР Әкімшілік рәсімдік-процестік кодексі (ӘРПК), ҚР 

	6
	Қаралуы қажет құжаттардың тізбесі
	1. Белгіленген нысандағы жолданым немесе шағым (арыз иесінің Т.А.Ә./атауы, ИИН/БИН, мекенжайы, байланыс деректері көрсетілген);

2. Өкілдің өкілеттігін растайтын құжат (сенімхат — өкіл арқылы берілген жағдайда);

3. Жолданымда/шағымда баяндалған мән-жайларды растайтын дәлелдемелер мен құжаттардың көшірмелері (құқық белгілейтін құжаттар, бұрынғы жауаптар, актілер).

	7
	Қарау мерзімі
	Жолданым немесе шағым түскен күннен бастап 15 жұмыс күні (ӘРПК 76, 99-баптарына сәйкес, қосымша зерттеу, жергілікті жерге шығу немесе өзге органдардан ақпарат сұрау қажет болса, мерзім негізделген шешіммен 2 айға дейін ұзартылуы мүмкін).

	8
	Мемлекеттік баж мөлшерлемесі
	Тегін (мемлекеттік баж немесе төлем көзделмеген).

	9
	Қарау тәртібі
	1. Жолданымды/шағымды «Е-Өтініш» жүйесінде немесе канцелярияда тіркеу-1 жұмыс күні

2. Жолданым мазмұнын талдау және уәкілетті орындаушыға тапсыру-1 жұмыс күні

3. Мән-жайларды зерттеу (құжаттарды сұрату, жер телімін зерделеу, мемлекеттік органдармен келісу)  3 жұмыс күндері

4. Ауыртпалық түсіретін әкімшілік акт қабылданар алдында тыңдау процедурасын өткізу- 7-ші жұмыс күні.

5. Шешім (жауап/әкімшілік акт) қабылдау және өтініш берушіге жолдау -тыңдалымнан кейін 3 жұмыс күні.

	10
	Қарау нәтижесі
	1. Жолданымды толық немесе ішінара қанағаттандыру туралы жауап/әкімшілік акт;
2. Қараудан бас тарту немесе қанағаттандырусыз қалдыру туралы дәлелді жауап;

3. Жолданымды тиісті уәкілетті органға құзыреті бойынша қайта бағыттау (3 жұмыс күні ішінде).

	11
	Қанағаттандыру үшін негіздер
	1. Жолданымда/шағымда келтірілген уәждердің заңдылығы мен негізділігінің расталуы;

2. Төменгі органдардың немесе лауазымды тұлғалардың шешімдерінде/әрекеттерінде ҚР заңнамасын бұзушылықтардың анықталуы;

3. Өтініш берушінің жер учаскесіне немесе басқа да құқықтарының бұзылу фактісінің нақты дәлелденуі. 

	12
	Қараудан бас тарту үшін негіздер
	1. Анонимді жолданымдар (авторы немесе қолтаңбасы/ЭЦҚ жоқ);

2. Жолданымда сұрақтардың мәні баяндалмаған, оқу мүмкін емес немесе балағат сөздер/қорлау бар жағдайда;

3. Бұрын дәл осы тараптар арасындағы, осы мәселе бойынша соттың заңды күшіне енген шешімі немесе органның түпкілікті жауабы бар болса (жаңа мән-жайлар туындамаса).

	13
	Салалық заңдардың және өзге де НҚА ерекшеліктерін ескере отырып, шағым жасау тәртібі
	Басқарма шешімімен келіспеген жағдайда, шағым шешіммен танысқан күннен бастап 30 күн ішінде жоғары тұрған органға (Жамбыл облысының әкімдігі) немесе тікелей Әкімшілік сотқа (Мамандандырылған ауданаралық әкімшілік сотқа — ӘСМС) беріледі.

	14
	Әкімшілік рәсім шеңберінде қолданылатын ӘРПК талаптары
	1.Тыңдау процедурасын қатаң сақтау (жағымсыз шешім қабылдар алдында өтініш білдірушіге кемінде 3 жұмыс күні бұрын алдын ала шешімді хабарлап, өз ұстанымын білдіруге мүмкіндік беру);

2. Әкімшілік рәсім қағидаттарын (заңдылық, әділдік, пропорционалдылық, сенімді қорғау) сақтау.

	15
	Сот практикасына байланысты ерекшеліктер
	Тыңдау процедурасы өткізілмей қабылданған жауаптар/шешімдер сот тәртібімен сөзсіз заңсыз деп танылады. Сонымен қатар, жауаптың формальды түрде берілуі (сыпыра жауап) ӘРПК талаптарын бұру болып табылады және сот арқылы басқармаға қайта қарау міндеттеледі.

	16
	Қозғалған мәселенің ерекшеліктерін ескергендегі өзге де талаптар
	Барлық жолданымдар мен олар бойынша қабылданған шешімдер «Е-Өтініш» біраңғай ақпараттық жүйесінде міндетті түрде тіркеліп, орындалу мерзімі бақылауда болады.

